
Iz Wikipedije, proste enciklopedije 


Zemlja je eden izmed planetov Osončja ter planet , na katerem se nahajata življenje , 
tekoča voda in človeštvo. Po oddaljenosti od Sonca je tretji, po velikosti pa peti 
planet Sončevega sistema. Predstavlja največji trdni planet in edini prostor v 
Vesolju , za katerega je znan obstoj življenja. Zemlja se je oblikovala pred približno 
4,57 milijarde let,M njen edini naravni satelit Luna pa pred okoli 4,53 milijarde 
let.! 2 ! Od svojega nastanka je Zemlja prešla množico geoloških in bioloških 
razvojnih faz, zaradi česar so se sledi njene prvotne podobe večinoma izbrisale. 

Zemljina notranjost je sestavljena iz več razmeroma aktivnih plasti, med katerimi se 
nahaja verjetno trdno železovo jedro, ki ustvarja Zemljino magnetno polje , ter tekoči 
plašč , v zgornjih plasteh pa trda skorja .^ Nad tem se nahajata površina Zemlje in 
atmosfera , ki sta danes močno preoblikovani zaradi bioloških in človeških 
dejavnikov. Okoli 70 odstotkov zemeljske površine pokrivajo oceani s slano vodo, 
preostanek pa zapolnjujejo celine ter otoki. 

Med Zemljo in njenim okoljem, tj. vesoljskim prostorom, je opaziti pomembne 
povezave, kot je npr. sevanje Sonca, vpliv Meseca na plimovanje, spreminjanje 
Zemljine orbite kot morebiten vzrok ledenih dob idr. 

Zgodovina 


Pri določanju starosti planeta Zemlja in tudi njegovega naravnega satelita ter Sonca 
in drugih planetov obstajajo mnoge nejasnosti in spori, a je danes bolj ali manj 
uveljavljena domneva, da so vsa ta telesa nastala pred okoli 4,6 milijarde letini iz 
sončne meglice, ki je bila posledica velikega poka . Nekje v bližini našega osončja 
naj bi eksplodirala supernova , sestavljena pretežno iz vodika, nekoliko pa tudi 
ogljika in kisika; bila naj bi izvor večine materije, ki sestavlja naše osončje.E^ 

Zaradi privlačnosti med delci sončne meglice so se atomi pričeli združevati v 
skupke, ti pa so z naraščajočo maso vse bolj privlačili drug drugega, se zato 
združevali ter rasli. Tako naj bi nastal rotirajoči disk, katerega sila privlačnosti v 


Zemlja ^ 



Modra frnikola, posneta z Apolla 17 

Značilnosti tira (epoha J2000) 


Odsončje 

152.097.701 km 

(1,016 710 333 5 a.e.) 

jedru naj bi bila tako velika, da so se pričela združevati jedra vodikovih atomov 
(fuzija) , kar je botrovalo nastanku Sonca. Energija, ki se sprošča ob fuziji je še danes 
vir njegove energije. 

Nastanek planetov v Osončju pojasnjuje danes najširše sprejeta planetezimalna ali 
nebulama teorija. Notranji planeti so trdni, zunanji pa plinasti, ker so se zavoljo 
visoke vročine v notranjih predelih Osončja lahko v trdno stanje spremenili le težji 
elementi, kakršno je železo. Po načelu privlačnosti so se ti med seboj združili in 
tvorili astronomska telesa ali planetezimale, iz katerih so se kasneje razvili notranji 
planeti Merkur, Venera, Zemlja in Mars. V vročih pogojih jedra Osončja niso mogli 
obstajati lažji elementi, za primer helij in vodik , zato so se koncentrirali dlje okoli 
jedra in oblikovali plinasta planeta Jupiter in Saturn ter atmosferi Urana in Neptuna 
(pretežno iz vodika in helija).13 

V zgodnjih fazah razvoja Zemlje so v notranjost (jedro ) potonile težje snovi, 
medtem ko je bilo lažje najti na površju.^ Med prve so sodili tudi mnogi 
radioaktivni materiali, ki so vsled svojega razpadanja tudi danes vir Zemljine 
notranje toplote. Na ta način so nastale Zemljine plasti. Po nastanku teh več kot 4 
milijarde let v preteklost je planet doživel močno meteoritsko bombardiranje, kar je 
zaradi neobstoječe atmosfere in njenih učinkov še danes vidno na LuniJ 9 ^ 

Pred 4 milijardami let se je oblikovala trdna zemeljska skorja, kar gre sklepati po 


Geologi delijo zgodovino Zemlje na 
eone ( had , arhaik, proterozoik in 
fanerozoik), te na ere (vek), ere pa dalje 
na periode in dobe. Pred časom sta bila 
kot eona znana le fanerozoik in 
predkambrij, a se je kasneje uveljavila 
delitev eonov na zgoraj omenjene 
štiri. 

Geologija oziroma njena veja 
stratig rafija je oblikovala shemo 
obdobij na podlagi kamninskih plasti v 
tleh. Sprva so bile starosti teh določene 
le relativno, tj. od naj mlaj še plasti 
(naj višja) do naj starejše (najgloblja). 
Uporabljene so bile tudi študije fosilov 
po svetu, saj so bili ti mnogokrat ujeti v 
istih plasteh. V 90. letih 19. stoletja se 
je za določanje starosti kamnin začela 
na široko uporabljati metoda merjenja radioaktivnih izotopov. Ker je izguba 
radioaktivnosti konstantna, oziroma odvisna le od časa, se z merjenjem 
radioaktivnosti določi absolutno starost kamnin (absolutno ali radiometrično 
datiranje). Toplota, ki se sprošča ob razpadu radioaktivnih izotopov, je pomemben 
vir Zemljine toplote J 13 ^ 

Predkambrij 

Predkambrij je neformalno poimenovanje za čas eonov had, arhaik in proterozoik. Je 
Zemljin pravek in najdaljše obdobje Zemljine zgodovine, raztezajoče se preko 3,5 
milijarde let. V njem so se oblikovale prve celine , prišlo pa je tudi do nastanka 
zgodnje atmosfere in življenja. Zaradi bombardiranja Zemlje z meteoriti in 
posledičnega taljenja površja ostaja le malo materialnih dokazov o tej dobi, kljub 
temu so bili v Avstraliji, Afriki, Braziliji, Kanadi, Skandinaviji in na Antarktiki 
najdeni do 4,2 milijarde let stari minerali (cirkonijev silikat)J^ 

V tem obdobju so iz Zemljine notranjosti zavoljo ognjeniške aktivnosti uhajali plini 
in oblikovali zgodnjo atmosfero, sestavljeno iz dušika, ogljikovega dioksika in 
vodne pare . Ko se je planet ohlajal, je prišlo do kondenzacije in padavin ter nastanka 
oceanov (obstajajo tudi teorije, ki sklepajo na prihod vode v obliki zamrznjenih 
meteoritov). Tektonika plošč je sodeč po študijah kamnin severozahodne Kanade 
(starost 2 milijardi let) in Kitajske (starost 2,5 milijarde let) pričela oblikovati 


najstarejših odkritih kamninahJ 10 ^ 11 ^ 


Geološka obdobja 



Geološka obdobja po deležih, če 
zgodovino Zemlje skrčimo na 24 ur. 
Predkambrij predstavlja več kot tri 
četrtine Zemljine zgodovine 

[1] (http://users.volja.net/k4fg0152/dev 

Sestavine ozračja 

Dušik 

78,08 % 

Kisik 

Ogljikov 

0,038 % 

Vodna para 

V sledovih (odvisno od podnebja) 


prikaži • pogovor • uredi (https://sl.wikipedia.org/w/index.php?title=Predloga:lnfopolje_ 
Planet/Zemlja&action=edit) • zgodovina (https://sl.wikipedia.org/w/index.php?title=Pred 

Zemljo sredi predkambrija. Kopnina se je oblikovala na območju današnje 
Antarktike in ustvarila superkontinent Rodinijo , ki je združevala kopnine vseh 
kasnejših kontinentov in superkontinentov.ii^l 

Predkambrij je ravno tako obdobje najzgodnejšega življenja. Fosilni ostanki iz arhaika kažejo na enocelične prokariontske organizme brez 
celičnega jedra , katerih razmnoževanje je potekalo nespolno z deljenjem celic. Obstoj teh organizmov je potrjen za obdobje pred 3,5 milijarde 
let, utegnili pa bi obstajati tudi že pred 3,8 milijarde let.tl^ltlZI Ta življenjska oblika je bila anaerobna - za življenje oziroma izdelovanje 
energije ni potrebovala kisika, ki ga takrat ni bilo v ozračju. Šele kasneje, pred kake 3,46 milijarde let, se je namreč razvila modrozelena alga , 
prvi organizem s sposobnostjo fotosinteze, katere stranski produkt je kisik. Iz teh alg so nastali stromatoliti, ki so pogosto najdeni v 
fosiliziranih oblikah starih 3,5 milijarde let, še živeče stromatolite pa najdemo v zahodni Avstraliji in na BahamihJ 18 ^ 19 ^ Življenje je sprva 
obstajalo le v obliki nespolno se razmnožujočih prokariontov, dokler niso pred okoli 2 milijardama let razvili večji in bolj kompleksni 
evkariontski organizmi, zgodnji znanilci izbruha organizmov v paleozoikuJ 20 ^ 

Paleozoik 

Paleozoik je prvi izmed treh eonov fanerozoika (obdobje jasno vidnih sledi življenja); znan je tudi kot zemeljski stari vek. Že zgodnje periode 
(ordovicij, silur , devon) tega starega veka so čas prvih orogenez , katerih posledica so npr. Apalači in Kaledonsko gorovje. Proti koncu 
paleozoika, v perm u, je prišlo do počasne združitve superkontinentov Gondvane in Lavrazije, nastala je celina Pangea in poteklo je več 
gorotvornih procesov: Hercinska in Variskična orogeneza sta ustvarili Ardene, Voegeze, Sardinijo, Srednjenemško in Češko sredogorje ter 
Malo poljs ko višavje, Mezeto na Pirenejskem polotoku ter Rodope na Balkanu in Ural, Altaj , Tjanšan , Apalače idr. Tektonski premiki so se 
dokaj umirili kasneje v permu. Pangea je ob koncu paleozoika predstavljala 90 odstotkov vse kopnine, oblikovana je bila v bumerangu 
podobno obliko in je vzdolž po ekvatorju objemala ocean Tetis. Iz časa kambrija obstajajo sledovi poledenitve na južni polobli. 

V začetni periodi paleozoika kambriju okoli 543 milijonov let v preteklosti je prišlo do nikoli kasneje dokumentiranega porasta števila 
življenjskih oblik, znanega kot kambrijska eksplozija. Glavni razlog za to bi utegnilo biti razkosanje Rodinije na manjše kopnine in nastanek 
vmesnih toplih plitvih morij. Iz tega časa so znane vse glavne skupine današnjih organizmov (v morjih so plavale ribe , kopno pa so prekrile 
večcelične rastline in insekti ter dvoživke), pa tudi njihove osnovne kompozicije. Ker je bil uveljavljen način razmnoževanja spolen , je imela 
veliko vlogo pri določanju preživetja tudi naravna selekcija. Bujne praprotnice , preslice in lisičjakovci iz toplega ter vlažnega karbona danes 
služijo kot najboljši sloji črnega premoga in antracita. Ob koncu paleozoika je prišlo do masovnega izumrtja vrst, njihovo število naj bi se 
zmanjšalo za do 90 odstotkov. Predvideva se, da je vzrok izumrtja izbruh supervulkanov v Sibiriji.^ 

Mezozoik 

Zemeljski srednji vek ali mezozoik je obdobje, ki se je pričelo 248 milijonov let v preteklost in zaključilo pred 65 milijoni let. Deljen je na 
trias, juro in kredo. 

Kar se tiče zemeljskih premikov, je bilo obdobje mezozoika manj pestro kot pozni paleozoik. V zgodnji 
juri je Pangea pričela razpadati na severno Laurazijo (razpade na Severno Ameriko in Evrazijo) in južno 
Gondvano (razpade na Južno Ameriko, Afriko, Avstralijo, Antarktiko in Indijo), z odmikanjem Amerik je 
prišlo do nastanka Atlantskega oceana. Severnoameriška tektonska plošča je ob svojem potovanju na 
zahod rinila v tihooceansko ploščo in nastal je pas ognjenikov od današnje Aljaske do južnih koncev 
Južne Amerike, z njim pa gorovje Kordiljere (Skalno gorovje in Andi). To je danes vzhodni rob 
tihooceanskega ognjenega obročaOd Gondvane ločena Indija se je pomaknila na sever (proti današnji 
južni Aziji) in zapirati morje Tetis.^ 23 ^ Mezozoik je tudi obdobje usedanja apnencev , dolomitov in 
peščenjakov. 

V tem zemeljskem veku so obličje planeta zaznamovali kuščarji (dinozavri) kot prevladujoča oblika 
življenj a J 24 ^ Razširili so se tako na kopnem kot v vodi in zraku ter planetu vladali 180 milijonov let. To je 
bil tudi čas prvih ptičev ,! 25 ^ sesalcev in cvetnic (te so nadomestile prej dominantne iglavce) .^ 26 ^ 

Kenozoik 

Kenozoik je moderni zemeljski vek, ki se je začel pred 65 milijoni let in še traja. Njegovi periodi sta terciar (obdobje od začetka veka do 1,8 
milijona let nazaj) in kvartar (geološko gledano današnji čas, razdeljen na pomembni dobi pleistocen in holocen). V kenozoiku so prevladali 
sesalci, oblikovala se je sodobna biološka in geografska podoba Zemlje. 

V tem času je Pangea dokončno razpadla in nastale so sodobne celine: v evrazijsko tektonsko ploščo primikajoča se Indija oblikuje Himalajo , 
Afrika se pomakne na sever in oblikuje Alpe , Atlantik se neprestano širi (v poznem terciarju nastane Islandija), nagubajo se Pireneji, Alpe , 
Apenini , Karpati ter maloazijska gorovja do Kavkaza in Himalaje . Ob stiku Arabije z Azijo se zapre morje Tetis J 27 ^ Za kenozoik so značilni 
intenzivni vertikalni premiki oziroma nastajanje in dviganje gorovij. Panonsko nižino je prekrivalo Panonsko morje, ki se je umaknilo in v 
pliocenu zlasti na današnjem slovenskem ozemlju obsegalo le še posamezne zalive in močvirja . Iz terciarja izhajajo sloji rjavega premoga. 

Kvartar je čas ledenih dob, ko se je povprečna temperatura Evrope znižala za 4 do 12 °C. Ledene dobe so ledeni pokrov (do 3 kilometre) preko 
severne Azije , Evrope in Amerike oblikovale štirikrat (poledenitve giinz , mindel, riss in wurm), povprečno vsakih 100 tisoč let. Naj starejše 
sledi ledeniškega delovanja v Evropi so stare 2,5 milijona let. Gladina morja je bila v času poledenitev nižja za okoli 180 metrov, tako je bila 
del celine tudi Britanija in dalmatinski otoki, med Azijo in Severno Ameriko je kopenski most preko Beringovega preliva omogočil poselitev 
Amerik. 



Superkontinent Pangea je 
razpadel na celine, kot jih 
poznamo danes. 


























































Nenadno spremembo dominantne živalske skupine iz kuščarske v sesalsko!??! je najverjetneje povzročil padec meteorita? 29 ^ To sklepajo po 
velikem kraterju v Mehiškem zalivu^ 30 ^ in po plasti na Zemlji redkega, a na meteoritih izdatnega elementa iridija po vsem svetu. V poznem 
terciarju, pred kakimi 6 milijoni let, naj bi se v Afriki pojavile zgodnje vrste človeka, ki se je nato pred 2 do 1,7 milijoni let razširile na druge 
celine. Moderni človek Homo sapiens sapiens se je razvil v kvartarju, v anatomsko sodobni obliki pred okoli 130 tisoč leti. 

Struktura in oblika Zemlje 


Glavna članka: Struktura Zemlje, Oblika Zemlje 

Notranjost 

Notranji sloji Zemlje dosegajo temperature med 4.000 in 7.000 kelvinov. Za to potrebna toplota 
je nastala ob stvaritvi Zemlje, nadalje pa jo ustvarja sevanje radioaktivnih elementov, kot so 
uran, torij in kalij. Dodaten vir toplote pa je tudi sončna energija. 

Novonastale kamnine si neprestano utirajo pot na zemeljsko površje skozi ognjenike in 
podoceanske razpoke na razmikajočih se (divergentnih) prelomnicah tektonskih jplošč. Mnoge 
kamnine so stare manj od 100 milijonov let, nekatera najstarejša najdena mineralna zrna pa so 
nastala pred 4,4 milijarde let, kar kaže na to, da že najmanj toliko časa obstaja trdna skorja. 

Kot preostali planeti Osončja je tudi Zemlja v svoji notranjosti razdeljena na plasti, ki jih je 
moč ločiti po kemijski in fizikalni sestavi, agregatnem stanju, temperaturi ter mnogih drugih 
lastnostih. Zunanjo plast predstavlja trdna skorja iz silikatov , proti jedru pa ji sledijo viskozni 
plašč , mnogo manj viskozno zunanje jedro ter trdno notranje jedro. Magnetno polje Zemlje je 
posledica konvekcije elektroprevodnega materiala v tekočem zunanjem jedru. 

Od površja Zemlje proti njenemu jedru si tako sledijo? 3 ® 2 ^ 

■ litosfera (0-60 km, ponekod tudi do 200 km) 

■ skorja (0-35 km, ponekod tudi do 70 km) 

■ zgornji predeli plašča (35-60 km) 

■ zemeljski plašč (35-2890 km) 

■ astenosfera (100-700 km) 

■ zunanje jedro (2890-5100 km) 

■ notranje jedro (5100-6378 km) 

Zunanjost 

Zemlja v sončnem sistemu predstavlja edini planet, ki na svoji površini premore tekočo vodo. Ta prekriva 71 % celotnega površja, in sicer v 
97 % slana voda. Svetovne vode so porazdeljene med pet oceanov, ki obdajajo sedem celin. Celotna masa hidrosfere je približno 1,4 x 10 21 kg 
ali okoli 0,023 % skupne mase Zemlje. 

Ozračne plasti okoli Zemlje so razmeroma debele, saj najbolj redke plasti zraka segajo do okoli 1000 kilometrov visoko nad površino planeta. 
Atmosfero sestavlja več slojev, in sicer troposfera , stratosfera , mezosfera, termosfera in eksosfera. Debelina teh slojev je odvisna od svoje 
lokacije, pa tudi od sezonskih dejavnikov. Skupna masa atmosfere je ocenjena na 5,1 x 10 18 kg oziroma 0,9 milijoninke celotne mase Zemlje. 

Sloju, v katerem najdemo življenje, rečemo tudi biosfera. 

Zemljine plasti: 

6. Površje 
5. Skorja 

4. Plašč (zgornji del) 

3. Plašč 

2. Zunanje jedro 
1. Notranje jedro 



Oblika 

Zemlja ima obliko podobno elipsoidii / 33 ^ dejanski obliki Zemlje rečemo tudi geoid (glej fizikalne značilnosti v infopolju desno zgoraj). Geoid 
je telo, ki ga omejuje zunanja ploskev, na vsakem mestu pravokotna na smer sile teže; ta ni povsod usmerjena popolnoma v središče Zemlje, 
saj je teža na različnih mestih zemeljske površine zaradi nesorazmerne razporeditve notranjih mas različna. Še nekoliko natančneje se Zemlja 
prilagaja obliki kardioida , ki je na severnem tečaju izbočeno, na južnem pa vbočeno telo. 

Zemlja v Osončju 


Gibanje Zemlje 

Gibanje Zemlje ima več oblik in vpliva na množico pojavov, ki se zlasti tičejo površja Zemlje; tako je vzrok letnim časom, menjavanju dneva 
in noči ter njunim dolžinam, pa tudi različnim podnebnim pasovom, določanju časa in več drugim predmetnostim. Osnovni gibanji Zemlje sta 
njena rotacija in revolucija. Prva pomeni vrtenje planeta okoli njegove osi z obodno hitrostjo na ekvatorju 465,12 m/s, kar pomeni zasuk za 


























360° v enem dnevu oziroma 23h 56m 4s. Neposredna posledica tega vrtenja je menjavanje dneva in noči. Revolucija Zemlje pa pomeni 
gibanje po tiru okoli Sonca s srednjo hitrostjo 30,287 km/s, kar za celoten obrat terja eno leto oziroma 365,24 zemeljskih dni. 


Sateliti 

Več informacij: Luna 
Edini Zemljin naravni satelit je Luna. 


Ime 

Premer (km) 

Masa (kg) 

Srednji polmer tira (km) 

Orbitalna perioda 

Luna 

3.474,8 

7,349 ■ 10 22 

384.400 

27 d 7 h 43,7 m 


Kvazisateliti so asteroidi z orbito, ki se tako prilega Zemljini, da so stalno prisotni v njeni bližini. V letu 2012 je imela Zemlja tri kvazisatelite, 
(164207) 2004 GU 9 , [34] (277810) 2006 FV 35 [35] in 2010 S0 16 [36] . Znani so še trije asteroidi, 3753 Cruithne, [3 3 2002 AA 29 , [38] in 2003 
YN 107 , ki lahko prehajajo v in iz kvazisatelitne orbite. 

V orbiti okoli Zemlje kroži tudi na stotine umetnih satelitov in njihovih delov, od katerih je daleč naj večja mednarodna vesoljska postaja. 

Poseljenost 


Starostna sestava: 

■ 0-14 let: 1.818.803.078 (29,92 %) 

■ moški: 932.832.913 (15,35 %) 

■ ženske: 885.970.165 (14,57 %) 

■ 15-64 let: 3.840.881.326 (63,19 %) 

- moški: 1.942.402.264 (31,95 %) 

■ ženske: 1.898.479.062 (31,23 %) 

■ 65 let in čez: 419.090.130 (6,89 %) 

■ moški: 184,072,470 (3.03 %) 

■ ženske: 235.017.660 (3,87 %) (ocena 2000) 

Stopnja rasti prebivalstva: 1,3 % (ocena 2000) 

Stopnja rojevanja: 22 rojstev/1.000 prebivalcev (ocena 2000) 

Stopnja smrtnosti: 9 smrti/1.000 prebivalecev (ocena 2000) 

Razmerje spolov: [moški/ženske] 

■ pri rojstvu: 1,05 

■ pod 15. leti: 1,05 

■ 15-64 let: 1,02 

■ 65 let in čez: 0,78 

■ celotno prebivalstvo: 1,01 (ocena 2000) 

Glej tudi 

■ Dan zemlje 

■ potres 

■ starost Zemlje 

■ tektonika plošč 

